CELEX: 32022D0657
Language: et
Date: 2022-04-12 00:00:00
Title: Poliitika- ja julgeolekukomitee otsus (ÜVJP) 2022/657, 12. aprill 2022, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2021/2209 (EUTM Mali/1/2022)

21.4.2022   
               
               
                  ET
               
               
                  Euroopa Liidu Teataja
               
               
                  L 119/108
               
            
         POLIITIKA- JA JULGEOLEKUKOMITEE OTSUS (ÜVJP) 2022/657,
         12. aprill 2022,
         millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2021/2209 (EUTM Mali/1/2022)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 17. jaanuari 2013. aasta otsust 2013/34/ÜVJP, mis käsitleb Mali relvajõudude väljaõppe toetamiseks läbiviidavat Euroopa Liidu sõjalist missiooni (EUTM Mali), (1) eriti selle artiklit 5,
         ning arvestades järgmist:
         
                     (1)
                  
                  
                     Otsuse 2013/34/ÜVJP artikli 5 lõike 1 kohaselt volitas nõukogu poliitika- ja julgeolekukomiteed tegema otsuseid EUTM Mali poliitilise kontrolli ja strateegilise juhtimise kohta, sealhulgas võtma vastu otsuseid EUTM Mali järgmiste ELi missiooni vägede juhatajate ametisse nimetamise kohta.
                  
               
                     (2)
                  
                  
                     Poliitika- ja julgeolekukomitee võttis 7. detsembril 2021 vastu otsuse (ÜVJP) 2021/2209, (2) millega nimetati EUTM Mali ELi missiooni vägede juhatajaks brigaadikindral Christian RIENER.
                  
               
                     (3)
                  
                  
                     Tšehhi tegi 15. oktoobril 2021 ettepaneku nimetada brigaadikindral Christian RIENERI järglasena EUTM Mali ELi missiooni vägede juhatajaks brigaadikindral Radek HASALA.
                  
               
                     (4)
                  
                  
                     ELi sõjaline komitee leppis 11. märtsil 2022 kokku, et brigaadikindral Radek HASALA peaks brigaadikindral Christian RIENERI järglasena ametisse astuma alates 21. juunist 2022.
                  
               
                     (5)
                  
                  
                     Sellest tulenevalt tuleks teha otsus, millega nimetatakse EUTM Mali ELi missiooni vägede juhatajaks alates 21. juunist 2022 brigaadikindral Radek HASALA.
                  
               
                     (6)
                  
                  
                     Otsus (ÜVJP) 2021/2209 tuleks kehtetuks tunnistada.
                  
               
                     (7)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhatajaks nimetatakse alates 21. juunist 2022 brigaadikindral Radek HASALA.
         
         
            Artikkel 2
            Otsus (ÜVJP) 2021/2209 tunnistatakse kehtetuks.
         
         
            Artikkel 3
            Käesolev otsus jõustub 21. juunil 2022.
         
         
            Brüssel, 12. aprill 2022
            
               
                  Poliitika- ja julgeolekukomitee nimel
               
               
                  eesistuja
               
               D. PRONK
            
         
         
            (1)  ELT L 14, 18.1.2013, lk 19.
         
            (2)  Poliitika- ja julgeolekukomitee 7. detsembri 2021. aasta otsus (ÜVJP) 2021/2209, millega nimetatakse ametisse Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni vägede juhataja ja tunnistatakse kehtetuks otsus (ÜVJP) 2021/1083 (EUTM Mali/2/2021) (ELT L 447, 14.12.2021, lk 1).